Illyustrativ foto 2019 yil 29 iyun kuni Toshkent shahrining M.Ulug‘bek tuman IIO FMBga hujjatlar to‘plami tushgan. Bu haqda O‘zbekiston Respublikasi IIV Jamoatchilik va OAV bilan aloqalar boshqarmasi xabar bermoqda. Ularga ko‘ra, M.Ulug‘bek tumanida yashovchi 62 yoshli N.S. va 46 yoshli Z.I. ismli ayollar 2019 yilning 7 yanvar kuni Mirzo Ulug‘bek tumani Asaka mahallasi hududida Surxondaryo viloyati Denov tumanida yashovchi 36 yoshli M.A.ga Amerika Qo‘shma Shtatlariga borish uchun hujjatlarni rasmiylashtirib berishni va’da qilgan. Bu shaxslar undan 17 670 AQSh dollarini olgan va pullarni o‘z ehtiyojlari yo‘lida ishlatib yuborgan. Holat yuzasidan jinoyat ishi qo‘zg‘atilib, N.S. va Z.I.lar qo‘lga olingan. Tergov harakatlari olib borilmoqda.